จักรพรรดิโกะ-ฟูกากูซะ

**จักรพรรดิโกะ-ฟูกะกูซะ** (; 28 มิถุนายน ค.ศ. 1243 – 17 สิงหาคม ค.ศ. 1304) เป็นจักรพรรดิญี่ปุ่นองค์ที่ 89 ตามธรรมเนียมของการสืบราชบัลลังก์ รัชสมัยนี้ระยะเวลาตั้งแต่ ค.ศ. 1246 ถึง 1260

พระนามของพระองค์เป็นการนำพระนามของจักรพรรดินิมเมียว จักรพรรดิองค์ที่ 54 ที่ปกครองในช่วง คริสต์ศตวรรษที่ 9 ซึ่งมีอีกพระนามหนึ่งว่า **จักรพรรดิฟุกะกุซะ** มาอนุโลมใช้เมื่อใส่คำว่า **โกะ** (後) เข้าไปทำให้พระนามของจักรพรรดิโกะ-ฟุกะกุซะมีความหมายว่า **จักรพรรดิฟูกากูซะที่สอง** หรือ **จักรพรรดิฟูกากูซะยุคหลัง** 

## พระนาม
ก่อนจะขึ้นสืบ ราชบัลลังก์ดอกเบญจมาศ พระองค์มีพระนามส่วนพระองค์ว่า **เจ้าชายฮิซาฮิโตะ** (久仁親王)

แม้ว่ารูปสะกดโรมาจิในพระนามของจักรพรรดิในสมัยคริสต์ศตวรรษที่ 13 พระองค์นี้จะเหมือนกับพระนามส่วนพระองค์ของสมาชิกราชวงศ์ในปัจจุบัน อักษรคันจิกลับต่างกัน
* จักรพรรดิโกะ-ฟูกากูซะ พระนามเดิม เจ้าชายฮิซาฮิโตะ (久仁)
* เจ้าชายฮิซาฮิโตะแห่งอากิชิโนะ (悠仁)

## พระราชโอรสธิดา
*จักรพรรดินี: ไซอนจิ (ฟูจิวาระ) คิมิโกะ (西園寺（藤原）公子) ภายหลัง ฮิงาชินิโจอิง (東二条院) ธิดาในไซอนจิ ซาเนอูจิ
**พระราชธิดาองค์ที่ 2: เจ้าหญิงทากาโกะ (貴子内親王; 1262–1273)
**พระราชธิดา (1265-1266)
**พระราชธิดาองค์ที่ 3: เจ้าหญิงเรชิ (姈子内親王; 1270–1307) ภายหลัง ยูงิมงอิง (遊義門院) สมรสกับจักรพรรดิโกะ-อูดะ
*พระมเหสี: โทอิง (ฟูจิวาระ) อินชิ (洞院（藤原）愔子) ภายหลัง เก็นกิมง-อิง (玄輝門院; 1246–1329) ธิดาในโทอิง ซาเนโอะ
**พระราชธิดาองค์ที่ 4: เจ้าหญิงฮิซาโกะ (久子内親王; 1272–1346) ภายหลัง เอโยมงอิง (永陽門院)
**พระราชโอรสองค์ที่ 2: เจ้าชายฮิโรฮิโตะ (熈仁親王) ภายหลังเป็นจักรพรรดิฟูชิมิ
**พระราชโอรสองค์ที่ 3: เจ้าชายมิตสึฮิโตะ (満仁親王) ภายหลัง เจ้าชายนักบวชชนนิง (性仁法親王; 1267–1304)
*นางกำนัล: ไซอนจิ (ฟูจิวาระ) ไอโกะ (西園寺（藤原）相子) ธิดาในไซอนจิ คินซูเกะ
**พระราชธิดาองค์ที่ 5: เจ้าหญิงฮานาโกะ/เอโกะ/อากิโกะ (瑛子内親王; 1288–1352) ภายหลัง โยโตกูมงอิง (陽徳門院)
*นางกำนัล: ไซอนจิ (ฟูจิวาระ) โมริโกะ (西園寺（藤原）成子) ธิดาในไซอนจิ คินสึเนะ
**พระราชโอรสองค์แรก: เจ้าชายสึเนฮิโตะ (常仁親王; สิ้นพระชนม์ ค.ศ. 1264)
**พระราชโอรสองค์ที่ 4: เจ้าชายยูกิฮิโตะ (幸仁親王; 1269–1272)
*นางกำนัล: ซันโจ (ฟูจิวาระ) ฟูซาโกะ (三条（藤原）房子) ธิดาในซันโจ คินจิกะ
**พระราชโอรสองค์ที่ 5: เจ้าชายนักบวชเกียวกากุ (行覚法親王; 1274–1293)
**พระราชโอรสองค์ที่ 7: เจ้าชายฮิซาอากิ (久明親王)
**พระราชโอรสองค์ที่ 9: เจ้าชายนักบวชโซกากุ (増覚法親王) 
**พระราชธิดาองค์ที่ 6: เจ้าหญิงเอโกะ (永子内親王) ภายหลัง โชเซ็มมงอิง (章善門院; สิ้นพระชนม์ ค.ศ. 1338)
*นางกำนัล: มิโยชิ ทาดาโกะ (三善忠子; เสียชีวิต ค.ศ. 1299) ธิดาในมิโยชิ ยาซูฮิระ
**พระราชโอรสองค์ที่ 6: เจ้าชายนักบวชชินโชะ (深性法親王; 1275–1299)
*นางกำนัล: เบ็ตโต-ไนชิ (別当典侍) ธิดาในทากากูระ ชิเงมิจิ
**พระราชโอรสองค์ที่ 8: เจ้าชายนักบวชโคโจะ (恒助法親王; 1288–1310)
*นางกำนัล: ท่านหญิงนิโจ ธิดาในมินาโมโตะ โนะ มาซาตาดะ
** เจ้าชาย (1273–1274)
*ไม่ทราบ
** เจ้าชาย (1263–1266)

## เหตุการณ์ในพระชนมชีพ
เจ้าชายฮิซาฮิโตะขึ้นเป็นจักรพรรดิโกะ-ฟูกากูซะเมื่อมีพระชนมายุเพียง 3 พรรษา ส่วนจักรพรรดิโกะ-ซางะก็ผนวชเป็นพระภิกษุที่เรียกว่า **ไดโจโฮ** หรือ **อดีตจักรพรรดิอันประทับในศาสนา**

* **16 กุมภาพันธ์ ค.ศ. 1246** (*ปี[[คังเง็ง]]ที่ 4, วันที่ 29 เดือน 1*): ในปีที่ 4 ของรัชสมัยโกะ-ซางะ (後嵯峨天皇四年) พระองค์สละราชบัลลังก์ให้กับพระราชโอรสองค์ใหญ่คือ **เจ้าชายฮิซาฮิโตะ** พระชนมายุเพียง 3 พรรษาขึ้นครองราชย์สืบต่อมาเป็น **จักรพรรดิโกะ-ฟูกากูซะ**

ใน ค.ศ. 1259 หลังจากครองราชย์ได้ 14 ปีก็ถูกอดีตจักรพรรดิโกะ-ซางะ พระราชบิดา บีบบังคับให้สละราชบัลลังก์ให้กับ **เจ้าชายสึเนฮิโตะ** พระราชอนุชาแท้ ๆ ขึ้นครองราชย์สืบต่อมาเป็นจักรพรรดิคาเมยามะ

หลังจักรพรรดิโกะ-อูดะขึ้นครองราชย์ใน ค.ศ. 1274 ไซอนจิ ซาเนกาเนะเจรจากับบากูฟุ และประสบความสำเร็จในการสถาปนาฮิโรฮิโตะ พระราชโอรสของจักรพรรดิโกะ-ฟูกากูซะ เป็นมกุฎราชกุมาร ใน ค.ศ. 1287 ด้วยการขึ้นครองราชย์ของจักรพรรดิฟูชิมิ การว่าราชการในวัดของโกะ-ฟูกากูซะได้เริ่มต้นขึ้น

ใน ค.ศ. 1290 พระองค์เข้าบวช โดยเกษียณจากตำแหน่งจักรพรรดิว่าราชการในวัด แต่เจ้าชายฮิซาอากิ พระราชโอรสองค์ที่ 7 กลายเป็นโชกุนคามากูระคนที่ 8 และตำแหน่งอื่น ๆ ทำให้ตำแหน่งจิเมียวอิน-โทเริ่มแข็งแกร่งขึ้น

จักรพรรดิโกะ-ฟูกากูซะเสด็จสวรรคตใน ค.ศ. 1304 ขณะพระชนมายุได้ 61 พรรษา

## ศักราชในรัชสมัยโกะ-ฟูกากูซะ
ปีในรัชสมัยโกะ-ฟูกากูซะมีชื่อศักราชหรือ *เน็งโง* มากกว่าหนึ่งแบบ
* *[[คังเง็ง]]*             (1243–1247)
* *[[โฮจิ (ศักราช)|โฮจิ]]*          (1247–1249)
* *[[เค็นโจ]]*      (1249–1257)
* *[[โคเง็ง]]*  (1256–1257)
* *[[โชกะ]]*        (1257–1259)
* *[[โชเง็ง]]*      (1259–1260)

## อ้างอิง

## ข้อมูล

* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]*; ou, Annales des empereurs du Japon.''  Paris: Oriental Translation Fund of Great Britain and Ireland.
* Varley, H. Paul , ed. (1980). (Kitabatake Chikafusa, 1359), *[[Jinnō Shōtōki]]*  (*[https://books.google.com/books?id=tVv6OAAACAAJ&q=A+Chronicle+of+Gods+and+Sovereigns:+Jinn%C5%8D+Sh%C5%8Dt%C5%8Dki+of+Kitabatake+Chikafusa A Chronicle of Gods and Sovereigns: Jinnō Shōtōki].* New York: Columbia University Press. 

## แหล่งข้อมูลอื่น
* Link to Kyoto National Museum – calligraphy of Emperor Go-Fukakusa

หมวดหมู่:จักรพรรดิญี่ปุ่น
หมวดหมู่:บุคคลในยุคคามากูระ
หมวดหมู่:โคไตชิ